Oficialii de la FCU 1948 Craiova au găsit punctul slab: "Echipa cade fizic în repriza a doua"
Echipa FCU 1948 Craiova a fost învinsă de rivala din oraș, cu 1-2, pe teren propriu, în etapa a 30-a a returului Superligii.
"Este de neimaginat cum am ajuns în această situaţie", recunoaște Adrian Mititelu jr
Adrian Mititelu jr, fiul patronului, spune că lucrurile s-au stricat la echipă după eșecul împotriva Rapidului, în Giulești.
A fost primul meci jucat de FCU 1948 Craiova în acest an și a contat pentru etapa a 22-a. oaspeții aveau 3-1 în minutul 75, dar Borisav Burmaz a marcat golul victoriei Rapidului în minutul 90+4.
"Trebuie să ne dăm un reset astăzi. Este o mare dezamăgire că am pierdut, ţinând cont că până la golul marcat de CSU am dominat meciul. Trebuie să strângem rândurile.
Trebuie să fim optimişti şi să abordăm cu o altă atitudine, pentru că nu se mai poate. Este deja al nu ştiu câtelea meci în care pierdem şi Craiova trebuie să revină.
Este de neimaginat cum am ajuns în această situaţie, ţinând cont că înaintea meciului cu Rapid eram la trei puncte de locul 5 şi am fost la un pas să câştigăm. Un meci poate schimba soarta unui campionat", a spus el.
"Echipa cade fizic în repriza a doua", atrage atenția Adrian Mititelu jr
Adrian Mititelu jr este mulțumit de felul în care a arătat echipa la meciul cu Universitatea Craiova. "Am pierdut meciul în baza unei greşeli personale a fundaşului dreapta şi după un corner la care, ori portarul nu a ieşit bine, ori Baeten nu a fost atent.
Am dominat echipa care este pe locul 4 în Liga 1. Din ce am observat eu, în repriza a doua echipa cade fizic. Cred că este şi o problemă psihică, nu neapărat fizică. Începe un nou campionat pentru noi", a mai transmis Adrian Mititelu Jr.
În acest moment, FCU Craiova 1948 ocupă 13, de baraj, și va începe play-off-ul cu 16p, după rotunjire.
În prima etapă din retur, echipa antrenată de italianul Nicolo Napoli va juca în, deplasare, împotriva echipei care va termina returul pe locul 10.
Aceasta se va alege între Petrolul și Oțelul. Echipa din Galați joacă azi, în deplasare, cu Poli Iași, în ultimul meci din etapa a 30-a. Petrolul are 35p, iar Oțelul a adunat 33.